A Little Less Conversation

«A Little Less Conversation» er ein song skriven av Mac Davis og Billy Strange, opphavleg framført av Elvis Presley for filmen Live a Little, Love a Little i 1968. Songen vart ein liten hit i USA då han kom ut som singel med «Almost in Love» som A-side. Ein remix frå 2002 av Junkie XL av ei seinare nyinnspeling av songen av Presley vart ein hit verda over, og toppa singellistene i ni land. 

 Originalinnspelingar 

«A Little Less Conversation» vart først spelt inn 7. mars 1968 i Western Recorders i Hollywood i California, og gjeven ut på singel med «Almost in Love», ein annan song frå filmen. Songen vart ikkje gjeven ut på album før i november 1970 då han kom ut på RCA Camden-plata Almost in Love. Det finst fleire forskjellige opptak av songen frå innspelinga den 7. mars. Singelversjonen bestod av opptak 16, som òg vart nytta i filmen. Versjonen som finst på Almost In Love er opptak 10, og er eitt sekund lengre. 

Musikaren på innspelinga 7. mars var Hal Blaine på trommer Al Casey på gitar, Larry Knechtel på bass og Don Randi på piano.Jorgensen, Ernst, Elvis Presley, A Life in Music: The Complete Recording Sessions St. Martin’s Press, New York,  1998 s. 243

Nyinnspeling for fjernsynssendinga i 1968
Presley spelte inn songen på ny i juni 1968 for musikken til comebackprogrammet hans i 1968, og hadde planar om å spele songen i programmet. Til slutt vart det avgjort å ikkje bruke songen. Den nye versjone transponerte tonearten til A-dur med korvokal frå The Blossoms. I midten av 1990-åra selde Joseph A. Tunzi denne innspelinga til Bertelsmann Music Group og han vart så gjeven ut i 1998 på albumet Memories: The '68 Comeback Special. Tunzi hadde vore den førte som dokumentert denne innspelinga i boka Elvis Sessions II: The Innspelt Music of Elvis Aron Presley 1953-1977 frå 1996.Elvis Sessions II: The Innspelt Music of Elvis Aron Presley 1953-1977, JAT Publishing, 1996, ISBN 1-88846401-1, Joseph A. Tunzi, Introduction by Al Pachucki, Pages 139 and 399

 Lister 
Liste (1968)PlasseringUS Billboard Hot 10069

Junkie XL/JXL-versjonen 

Etter at songen var blitt brukt i filmen Ocean's Eleven i 2001, vart «A Little Less Conversation» miksa av den nederlandske musikaren Tom Holkenborg, betre kjend som Junkie XL (eller JXL). Den elektroniske remiksen inneheld Elvis med ei lågare stemme, og det vart lagt vekt på gitarane og blåsarane frå 1968 og ein funky trommerytme. Holkenborg er den første artisten utafor Presley-organisasjonen som fekk løyve frå Elvis Presley-boet til å mikse ein Elvis Presley-song (i 1980-åra hadde den langvarige produsenten til Presley, Felton Jarvis, hatt oversyn med remiksar av fleire av Presley sine innspelingar med nytt akkompagnement med originalvokalen til Elvis. Den første av desse vart gjeven ut på albumet Guitar Man i 1981). 

I 2002 vart ein fjernsynsversjon av «A Little Less Conversation» av Junkie XL brukt for Nike sin reklamekampanje for fotball-VM i 2002. Ein singel, tilskriven «Elvis vs. JXL», vart gjeven ut og gjekk til topps i over tjue land.

På same tid vart det gjeve ut eit samlealbum med alle førsteplassane til Presley i USA, kalla ELV1S: 30 No. 1 Hits. I siste augneblin vart «A Little Less Conversation (Junkie's remix Version)» lagt til albumet som den 31. songen før albumet kom ut i oktober 2002. Versjoenn kom òg ut på Junkie XL-albumet Radio JXL: A Broadcast from the Computer Hell Cabin i 2004.

I USA nådde songen 50. plassen på Billboard Hot 100, den første singelen til Presley inne på Hot 100 sidan 1981. 

Lister og salstrofé

Vekeslister
Liste (2002)PlasseringCanada (Nielsen SoundScan)1Tyskland (Media Control AG) Media Control Charts.8Portugal (Portuguese Singles Chart)1Romania (Romanian Top 100)2

 Årslister 
 Liste (2002) PeakpositionAustralian Top 100 Singles3Australian Dance Singles1New Zealand (Innspelt Music NZ)20UK Singles (Official Charts Company)5

 Tiårslister 
Lister (2000–2009)PlasseringUK Singles ChartBBC Radio 1 Chart of the Decade, as presented by DJ Nihal on 29. desember 200931

 Salstrofé 

Andre versjonar og nyinnspelingar 
Ein livleg eurodance-miks vart laga av CJ Crew, for samlealbumet Dancemania Speed 10 i 2002.Discogs, Dancemania Speed 10
I Glee syng Will Schuester (Matthew Morrison) ein kombinasjon av ein spansk- og engelskspråkleg versjon av songen.

Kjelder
Denne artikkelen bygger på «A Little Less Conversation» frå ,  den 18. januar 2017.  


Bakgrunnsstoff


Kategori:Elvis Presley-songar
Kategori:Singlar frå 1968
Kategori:Singlar frå 2002
Kategori:Nummer-ein-singlar i Australia
Kategori:Nummer-ein-singlar i Canada
Kategori:Nummer-ein-singlar i New Zealand
Kategori:Nummer-ein-singlar i Danmark
Kategori:Nummer-ein-singlar i Sveits
Kategori:Songar på toppen av VG-lista
Kategori:Nummer-ein-singlar i Sverige
Kategori:Nummer-ein-singlar i Storbritannia
Kategori:Nummer-ein-singlar i Irland
Kategori:Songar skrivne av Mac Davis
Kategori:Songar skrivne av Billy Strange
Kategori:Songar frå 1968
Kategori:Songar frå filmar